बागसा जिल्ला उसु एस’सियेसननि बानजायनायाव दिनै कुमारिकातानि गनेशगुरि गेलेग्रा फोथाराव बागसा जिल्लानि खुंगा 9थि उसु गेलेनाय बादायलायनाय खुंफुङो। बे गेलेनाय बादायलाइनायाव 26 दरङाजुलि बियाबनि बि पि एफनि बिजाथि थामहिनबा बारग’ इ एम आरो बागसा जिल्ला उसु स्पर्तस एससियेसननि आफादगिरि बिजित गोरा नार्जारीआ बराय बिबुंथि लाखियो आरो बागसा जिल्लानि जिल्ला गेलेनाय मावख’गिरिआ बे गेलेनाय बादायलायनायखौ बेखेवो। मख’नो गोनांदि बे गेलेनायाव उसु गेलेनानै बागसानिफ्राय हारिमा आरो रायजो थाखोआव सनानि बान्था मोननो हानाय गेलेगिरिमोना बे गेलेनायाव नायसंफैयो आरो बागसानि गुबुन- गुबुन मोन जिबा क्लाबनि सा 111 गेलेगिरिफोरा बाहागो लायो।